ΓΡΑΠΤΗ ΕΡΩΤΗΣΗ E-2039/99

υποβολή: Monica Frassoni (Verts/ALE) προς την Επιτροπή

(3 Νοεμβρίου 1999)

Θέμα: Οδική σήραγγα στον λιμένα της Όλμπια στη Σαρδηνία

Η ανάπτυξη του εμπορικού λιμένα της Όλμπια, ο οποίος έχει χαρακτηρισθεί ως λιμένας εθνικής σημασίας δεδομένου ότι διακινούνται από αυτόν περισσότεροι από τρία εκατ. τόννοι εμπορευμάτων και δύο εκατ. επιβατών, διέπεται από το ρυθμιστικό σχέδιο λιμένων που καταρτίσθηκε το 1980 και ενεκρίθη δια τουπουργικού διατάγματος της 26.6.1981. Το εν λόγω σχέδιο προέβλεπε ανισόπεδη οδική σύνδεση μεταξύ της Βόρειας και Νότιας οδογέφυρας και της αποβάθρας ζολα Μπιάνκα. Αντιθέτως προς το σχέδιο, η ANAS (Εθνικό Αυτόνομο Πρακτορείο Εθνικών Οδών) ανέθεσε στις 3.10.1991 στην επιχείρηση της Ρώμης Tor di Valle την κατασκευή σήραγγας στη θέση της ανισόπεδης οδικής σύνδεσης, κατασκευή που άρχισε τον Οκτώβριο του 1998. Η ανάθεση αυτή έγινε χωρίς να προκηρυχθεί δημόσιος διαγωνισμός. Κατά την κατασκευή της σήραγγας και των σχετικών διασυνδέσεων, για την οποία δεν έγινε καμία αξιολόγηση περιβαλλοντικών επιπτώσεων, απεκαλύφθησαν σημαντικά αρχαιολογικά ευρήματα 1500 ετών, τα οποία καθιστούν την αρχαιολογική αυτή ανακάλυψη ως μία από τις σημαντικότερες των τελευταίων ετών στη Σαρδηνία. Για το λόγο αυτό η Εφορεία Αρχαιοτήτων έχει σταματήσει εν μέρει τις εργασίες και προβαίνει σε ανασκαφή. Μετά τη σήραγγα, προβλέπονται και άλλα λιμενικά έργα, όπως η επιχωμάτωση των τεναγών μεταξύ της παλιάς αποβάθρας, του Busazza και της Via Genova, έργα που αποκλίνουν από το Ρυθμιστικό Σχέδιο του λιμένα και χωρίς αξιολόγηση περιβαλλοντικών επιπτώσεων. Απαντώντας στην επισήμανση της ένωσης «Foundation for Environmental Education in Europe», το ιταλικό Υπουργείο Περιβάλλοντος διευκρίνισε ότι η αξιολόγηση περιβαλλοντικών επιπτώσεων, τόσο για το Ρυθμιστικό Σχέδιο του λιμένα της Όλμπια καθώς και για κάθε παραλλαγή του είναι απαραίτητη(1). Με το ίδιο πνεύμα εξεφράσθησαν η Προεδρία του Συμβουλίου των Υπουργών(2) και η Περιφερειακή Διοίκηση Σαρδηνίας(3). Παρά τις σαφείς αυτές δηλώσεις και παρά την οδηγία 85/337/ΕΟΚ η οποία θεωρείποχρεωτικό να διεξάγεται αξιολόγηση περιβαλλοντικών επιπτώσεων προκειμένου περί εμπορικών λιμένων που δέχονται πλοία άνω των 1350 τόννων, όπως και η Όλμπια(4), οι εργασίες συνεχίζονται χωρίς να έχει γίνει η αξιολόγηση αυτή.

Ποιά μέτρα σκοπεύει να λάβει η Επιτροπή προκειμένου να εφαρμοσθεί η οδηγία 85/337/ΕΟΚ και να γίνει αξιολόγηση περιβαλλοντικών επιπτώσεων από τα εν εξελίξει έργα στον λιμένα της Όλμπια, και ειδικότερα της προαναφερθείσης σήραγγας και των σχετικών διασυνδέσεων; Δεν θεωρεί η Επιτροπή ότι όσον αφορά την ανάθεση χωρίς δημόσιο διαγωνισμό της σύμβασης για την κατασκευή της σήραγγας δεν τηρήθηκε η ευρωπαϊκή νομοθεσία σχετικά με τους δημόσιους διαγωνισμούς(5);

(1) λ. Εγκύκλιο 448/VIA/A.55.3 της 21.1.1999.

(2) Βλ. Εγκύκλιο UCA/1.1 24488/1 της 14.11.1991.

(3) Βλ. Πρακτικά Περιφερειακής Διοίκησης Σαρδηνίας αριθ. 14/53 της 15.4.1997.

(4) Βλ. Παράρτ. 1, οδηγία 85/337/ΕΟΚ του Συμβουλίου της 27.6.1985, που δημοσιεύθηκε στην ΕΕ L 175 της 5.7.1985, σελ. 40.

(5) Βλ. οδηγίες του Συμβουλίου 92/50/ΕΟΚ της 18.6.1992 ΕΕ L 209 της 24.7.1992, σελ.1, 93/36/ΕΟΚ της 14.6.1993 ΕΕ L 199 της 9.8.1993, σελ. 1 και 93/37/ΕΟΚ της 14.6.1993 ΕΕ L 199 της 9.8.1993, σελ. 54.

Απάντηση της κας Wallstrm εξ ονόματος της Επιτροπής

(21 Δεκεμβρίου 1999)

Οι διαδικασίες στις οποίες αναφέρεται το Αξιότιμο Μέλος του Κοινοβουλίου κατά τα φαινόμενα εμπίπτουν στο πεδίο εφαρμογής της οδηγίας 85/337/ΕΟΚ της 27ης Ιουνίου 1985 για την εκτίμηση των επιπτώσεων

ορισμένων σχεδίων δημοσίων και ιδιωτικών έργων στο περιβάλλον(1) και, ιδίως, κατά τα φαινόμενα αποτελεί έργο που εμπίπτει στις κατηγορίες που αναφέρονται στο παράρτημα ΙΙ της οδηγίας ( αριθ. 12: τροποποιήσεις αναπτυξιακών έργων που περιλαμβάνονται στο παράρτημα I). Ανάλογα έργα είναι δυνατόν να εκτελεστούν εφόσον προηγηθεί αξιολόγηση των περιβαλλοντικών επιπτώσεων (EIA) εφόσον τα κράτη μέλη θεωρήσουν ότι τα χαρακτηριστικά τους το επιβάλλουν. Ωστόσο, τα κράτη μέλη είναιπεύθυνα για την εκτέλεση προκαταρκτικής αξιολόγησης προκειμένου να εκτιμηθεί κατά πόσο τα έργα του παραρτήματος ΙΙ επιβάλλεται ναποβληθούν στη διαδικασία EIA.

Η Επιτροπή δεν είχεπόψη της την κατάσταση που περιγράφει το Αξιότιμο Μέλος του Κοινοβουλίου και προτίθεται να λάβει τα απαραίτητα μέτρα προκειμένου να συγκεντρώσει λεπτομερείς πληροφορίες σχετικά με αυτήν και να εξασφαλίσει την τήρηση της αντίστοιχης κοινοτικής νομοθεσίας.

(1) Η οδηγία 97/11/ΕΚ για την τροποποίηση της οδηγίας 85/337/ΕΟΚ δεν θεωρείται σχετική δεδομένου ότι εφαρμόζεται αποκλειστικά και μόνο σε περιπτώσεις αιτήσεων αδειών αναπτυξιακού χαρακτήρα που έχουνποβληθεί στην αρμόδια αρχή μετά τις 14 Μαΐου 1999.